cyanic-selkie/wikianc huggingface dataset:
Ράντοβαν Κάρατζιτς
Πολιτική δράση
Ακολούθησε η διενέργεια δημοψηφίσματος για την ανεξαρτησία της Βοσνίας-Ερζεγοβίνης σε όλη τη χώρα, στις 29 Φεβρουαρίου και 1 Μαρτίου του 1992, όπου το 98% ψήφισε υπέρ της απόσχισης από τη Γιουγκοσλαβία (οι Σερβοβόσνιοι απείχαν από την ψηφοφορία). Στις 6 Απριλίου του 1992 ο ΟΗΕ αναγνώρισε τη χώρα ως ανεξάρτητο κράτος. Έπειτα από αυτή την εξέλιξη, ο Κάρατζιτς έγινε αρχηγός της σερβοβοσνιακής κυβέρνησης στο Πάλε τον Μάιο του 1992. Παράλληλα, με βάση το Σύνταγμα, ανέλαβε και την αρχηγία του Στρατού στον πόλεμο που ξεκίνησε.
Βυζαντινό Μουσείο Αργολίδας
Συλλογές
Η τρίτη ενότητα περιέχει αντικείμενα της μεσοβυζαντινής περιόδου της Αργολίδας και είναι η μεγαλύτερη του μουσείου. Η τρίτη ενότητα υποδιαιρείται σε ένα τετράγωνο το οποίο ασχολείται με την εκκλησία, το οποίο εκθέτει, μεταξύ άλλων, αρχιτεκτονικά στοιχεία, τοιχογραφίες και επιγραφές. Ένα άλλο τετράγωνο επικεντρώνεται σε ευρήματα που σχετίζονται με το εμπόριο, τις παραγωγικές δραστηριότητες και τις μεταφορές και ένα τρίτο εκθέτει ευρήματα που σχετίζονται με το μέσο βυζαντινό σπίτι, φωτίζοντας το μέσα από πτυχές της καθημερινής ζωής, όπως η αποθήκευση προϊόντων, η προετοιμασία του φαγητού, η περιποίηση, η ένδυση και οι οικιακές δραστηριότητες.
Όντρεϊ Χέπμπορν
Πρώτα χρόνια
Το γεγονός ότι ο πατέρας της εργαζόταν σε μια βρετανική ασφαλιστική εταιρεία σήμαινε πως η οικογένεια θα έπρεπε να μετακομίζει ανάμεσα στις Βρυξέλλες, την Αγγλία και την Ολλανδία. Από το 1935 μέχρι το 1938 η Χέπμπορν φοίτησε σε μια ιδιωτική ακαδημία για κορίτσια στο Κεντ. Το 1935 οι γονείς της πήραν διαζύγιο και ο πατέρας της, που προσέκειτο στους ναζί, άφησε την οικογένεια (και οι δύο γονείς ήταν μέλη της Βρετανικής Φασιστικής Ενώσεως στα μέσα της δεκαετίας του 1930 σύμφωνα με τη Γιούνιτι Μίτφορντ, φίλη της Έλλα και οπαδού του Αδόλφου Χίτλερ). Χρόνια μετά η ηθοποιός ανέφερε αυτήν την περίοδο ως την πιο τραυματική της ζωής της. Αργότερα εντόπισε τον πατέρα της στο Δουβλίνο διαμέσου του Ερυθρού Σταυρού. Διατήρησε επαφή μαζί του και τον υποστήριζε οικονομικά μέχρι τον θάνατό του. Το 1939 η μητέρα της πήρε την απόφαση να μετακομίσει μαζί με τα παιδιά της στο σπίτι του παππού τους στο Άρνεμ της Ολλανδίας. Η Έλλα πίστευε πως η Ολλανδία ήταν ασφαλής από γερμανική εισβολή. Η Χέπμπορν φοίτησε στο Ωδείο του Άρνεμ από το 1939 μέχρι και το 1945 όπου και μυήθηκε στο μπαλέτο μαζί με τα καθημερινά της μαθήματα.
Η Αρχή της Καριέρας της
thumb|300px|Με τον ηθοποιό [[Γκρέγκορι Πεκ στην ταινία "Διακοπές στη Ρώμη (Roman Holiday)" το 1953.]] Το 1945 μετά τον πόλεμο η Χέπμπορν άφησε το Ωδείο του Άρνεμ και μετακόμισε στο Άμστερνταμ όπου παρακολούθησε μαθήματα μπαλέτου με τη Σόνια Γκάσκελ. Το 1948 η Χέπμπορν πήγε στο Λονδίνο και παρακολούθησε μαθήματα με την αναγνωρισμένη Μαρί Ράμπερτ. Η Χέπμπορν τελικά ρώτησε τη Ράμπερτ σχετικά με το μέλλον της. Εκείνη τη διαβεβαίωσε πως αν εξακολουθούσε να δουλεύει σκληρά εκεί θα είχε μια θαυμάσια καριέρα, αλλά εξαιτίας του ύψους της και της κακής διατροφής της κατά τη διάρκεια του πολέμου δεν θα κατάφερνε να γίνει πρίμα μπαλαρίνα. Η Χέπμπορν εμπιστεύτηκε την κρίση της δασκάλας της και αποφάσισε να γίνει ηθοποιός, μια καριέρα στην οποία είχε τουλάχιστον μια ευκαιρία να πετύχει. Αφού η Χέπμπορν έγινε διάσημη, η Ράμπερτ είπε σε μια συνέντευξη πως «ήταν θαυμάσια μαθήτρια. Αν είχε θελήσει να αντέξει στο χώρο, θα γινόταν εξαιρετική μπαλαρίνα». Δυστυχώς η μητέρα της Χέπμπορν εργαζόταν ως υπηρέτρια για να στηρίζει την οικογένειά της. Η Χέπμπορν είχε ανάγκη τα χρήματα και έπρεπε να βρει δουλειά με απολαβές. Αφού όλη της τη ζωή είχε εκπαιδευτεί στο χώρο του θεάματος, η υποκριτική έμοιαζε το επόμενο λογικό βήμα. Είπε «χρειαζόμουν τα χρήματα. Με πλήρωναν τρεις λίρες παραπάνω σε σχέση με τις δουλειές μπαλέτου».
Τα Χρόνια της Δόξας
Αποτελώντας πλέον μια από τις δημοφιλέστερες ηθοποιούς, η Όντρεϊ Χέπμπορν συμπρωταγωνίστησε με πολλούς μεγάλους άνδρες ηθοποιούς όπως ο Χάμφρεϊ Μπόγκαρτ στο Γλυκιά μου Σαμπρίνα, ο Φρεντ Αστέρ στο Funny Face, ο Μωρίς Σεβαλιέ και ο Γκάρι Κούπερ στο Αριάν (Love in the Afternoon), ο Τζορτζ Πέπαρντ στο Πρόγευμα στο Τίφανις (Breakfast at Tiffany’s), ο Κάρι Γκραντ στο Ραντεβού στο Παρίσι (Charade), ο Ρεξ Χάρισον στο Ωραία μου κυρία (My Fair Lady), ο Πίτερ Ο’ Τουλ στο Πώς να κλέψετε ένα εκατομμύριο δολάρια (How to Steal a Million), ο Άλμπερτ Φίνεϊ στο Δύο για τον δρόμο (Two for the Road) και ο Σον Κόνερι στο Το ρόδο και το βέλος (Robin and Marian). Πολλοί από αυτούς τους άνδρες ήρθαν κοντά της. Ο Ρεξ Χάρισον αποκαλούσε την Όντρεϊ αγαπημένη του παρτενέρ, ο Κάρι Γκραντ λάτρευε να την πειράζει και μάλιστα κάποτε είπε: «Το μόνο που θέλω για τα Χριστούγεννα είναι μια φωτογραφία ακόμη με την Όντρεϊ Χέπμπορν». Ο Γκρέγκορι Πεκ έγινε διά βίου φίλος της. Μετά το θάνατό της, ο Πεκ με δάκρυα στα μάτια απήγγειλε μπροστά στην κάμερα το αγαπημένο της ποίημα, «Ατελείωτη Αγάπη» του Rabindranath Tagore. Μερικοί πιστεύουν ότι ο Μπόγκαρτ και η Χέπμπορν δεν τα πήγαιναν καλά, μα αυτό δεν είναι αλήθεια. Ο Μπόγκαρτ τα πήγαινε καλά μαζί της όσο κανείς άλλος στο πλατό. Αργότερα η Χέπμπορν είπε: «Καμιά φορά είναι οι λεγόμενοι “σκληροί άντρες” που τελικά είναι οι πιο στοργικοί, όπως υπήρξε ο Μπόγκι μαζί μου».
Γάμοι, οικογένεια και η ζωή τα επόμενα χρόνια
Η Χέπμπορν απέβαλε δύο φορές, με την πρώτη να λαμβάνει χώρα το Μάρτη του 1955. Το 1959, στα γυρίσματα της ταινίας Οι ασυγχώρητοι (The Unforgiven), έσπασε τη μέση της όταν πέφτοντας από άλογο χτύπησε σε πέτρα. Πέρασε εβδομάδες στο νοσοκομείο και αργότερα απέβαλε, γεγονός που αποδόθηκε σε σωματική και ψυχολογική πίεση. Ενώ ξεκουραζόταν στο σπίτι, ο Μελ της έφερε το ελάφι από την ταινία Η κόρη της ζούγκλας (Green Mansions) για να το κρατήσει σαν κατοικίδιο. Το ονόμασαν Ιπ, υποκοριστικό του Πίπιν. Το 1965, απέβαλε για δεύτερη φορά. Η Χέπμπορν ήταν πολύ πιο προσεκτική όταν ήταν έγκυος στον Λούκα το 1969. Ξεκουραζόταν για μήνες και περνούσε τον καιρό της ζωγραφίζοντας προτού γεννήσει τελικά με καισαρική. Τέλος απέβαλε ακόμη μια φορά, το 1974. Η Χέπμπορν είναι διάσημη για το ποίημα «Time Tested Beauty Tips», το οποίο και συνήθιζε να λέει στους γιους της. Το ποίημα περιλαμβάνει στίχους όπως: «Για όμορφα μαλλιά, άφηνε ένα παιδί να περνά ανάμεσά τους τα δάχτυλά του μια φορά τη μέρα» και «Για μια κομψή σιλουέτα, μοιράσου το φαγητό σου με τους πεινασμένους». Το ποίημα αποδίδεται συχνά σε εκείνη, ωστόσο στην πραγματικότητα γράφτηκε από τον Σαμ Λέβενσον.
Θάνατος
Καθώς η Χέπμπορν δεν θα μπορούσε να αντέξει μια πτήση με κανονικό αεροπλάνο, ο Ζιβανσί κανόνισε να της στείλει η Μπάνι Μέλλον το ιδιωτικό της τζετ στο Λος Άντζελες για να τη μεταφέρει στο σπίτι της στην Ελβετία. Η Μέλλον γέμισε την καμπίνα με λουλούδια. Η Όντρεϊ Χέπμπορν απεβίωσε στις 20 Ιανουαρίου 1993 στο Tolochenaz της Ελβετίας και κηδεύτηκε εκεί. Ήταν εξήντα τριών ετών.
Βραβεύσεις & Υποψηφιότητες
Πλήρης Κατάλογος Βραβείων: εδώ
Ιντιάνα
Γεωγραφικές και στατιστικές περιοχές
Η Ιντιάνα διαιρείται σε 92 κομητείες. Μόνο μία, η Μάριον, είναι μια συμπαγής πόλη-κομητεία (Ιντιανάπολις).
Πολιτειακός προϋπολογισμός
Η Ιντιάνα δεν έχει νομική απαίτηση να είναι ισοσκελισμένος ο πολιτειακός προϋπολογισμός με νόμο ή από το σύνταγμα. Αντίθετα, η Ιντιάνα έχει συνταγματική απαγόρευση στο υπολογιζόμενο χρέος. Η Ιντιάνα έχει ένα Rainy Day Fund και για υγιεινά αποθέματα αναλογικά της δαπάνης. Η ιντιάνα είναι μία από τις λίγες πολιτείες στις ΗΠΑ οι οποίες δεν επιτρέπουν βέτο γραμμής-αντικειμένου. Η Ιντιάνα δεν χρησιμοποιεί τις Γενικά Παραδεκτές Λογιστικές Αρχές.
Ενέργεια
Η παραγωγή ισχύος της Ιντιάνα αποτελείται κυρίως από την κατανάλωση ορυκτών καυσίμων, κυρίως άνθρακα. Η Ιντιάνα έχει 24 εργοστάσια ενέργειας με άνθρακα, περιλαμβανομένου του μεγαλύτερου εργοστασίου παραγωγής ισχύος με άνθρακα στις Ηνωμένες Πολιτείες, το Gibson Generating Station, που βρίσκεται κατά πλάτος του Ποταμού Ουάμπας από το όρος Κάρμελ (Ιλινόις). Η Ιντιάνα είναι επίσης έδρα του θερμοηλεκτρικού εργοστασίου με τις υψηλότερες εκπομπές διοξειδίου του θείου στις Ηνωμένες Πολιτείες, του εργοστασίου παραγωγής ισχύος Gallagher λίγο δυτικά του Νιου Όλμπανι. Η πολιτεία υπολογίζεται ότι έχει αποθέματα άνθρακα πενήντα πέντε δισεκατομμυρίων τόνων· state mining operations produces thirty-five million tons of coal annually. Ενώ η Ιντιάνα έχει δεσμευτεί να αυξήσει την χρήση των ανανεώσιμων πηγών όπως ο άνεμος, ο υδροηλεκτρισμός, η βιομάζα, ή η ηλιακή ενέργεια, εντούτοις, η πρόοδος είναι πολύ αργή, κυρίως εξαιτίας της συνεχιζόμενης αφθονίας άνθρακα στην Νότια Ιντιάνα. Τα περισσότερα από τα νέα εργοστάσια στην πολιτεία είναι εργοστάσια αεριοποίησης άνθρακα. Άλλη πηγή είναι η υδροηλεκτρική ενέργεια.
Εξωτερικοί σύνδεσμοι
Κατηγορία:Ιντιάνα Κατηγορία:Πολιτείες των ΗΠΑ
Messerschmitt Bf 110
Η Μάχη της Αγγλίας
Η Μάχη της Αγγλίας αποκάλυψε τις θανάσιμες αδυναμίες του Bf 110 ως ημερήσιου καταδιωκτικού εναντίων μονοκινητήριων αεροσκαφών. Ακόμη και με τον οπίσθιο πολυβολητή δεν μπορούσε να τα ανταγωνιστεί. Το μέγεθος και το βάρος του σήμαιναν αυξημένο φορτίο πτέρυγας, κάτι που περιόριζε δραματικά την ευελιξία του. Ακόμα, αν και διέθετε μέγιστη ταχύτητα κατά πολύ ανώτερη από τα σύγχρονά του Hawker Hurricane της Βρετανικής RAF, δεν τη συνδύαζε με αξιόλογη επιτάχυνση, γεγονός που του αφαιρούσε το πλεονέκτημα. Ωστόσο, την περίοδο εκείνη ήταν μοναδικό στο ρόλο του καταδιωκτικού συνοδείας μεγάλων αποστάσεων, καθώς δεν υπέφερε από την περιορισμένη ακτίνα δράσης του Bf 109E. Επιχειρούσε ως συνοδευτικό βομβαρδιστικών, εφαρμόζοντας την τακτική της εφόδου από ψηλά εναντίον των αντιπάλων και βάλλοντας από μακριά μια μεγάλη ριπή με τον πανίσχυρο εμπρόσθιο οπλισμό του, για να απομακρυνθεί κατόπιν ολοταχώς από τα πιο ευέλικτα καταδιωκτικά του εχθρού. Σύμφωνα με κάποιους συγγραφείς, 278 Μe 110 συμμετείχαν στη Μάχη της Αγγλίας, 227 κατά άλλους
Μετέπειτα εξελίξεις
Μετά τη Μάχη της Αγγλίας, οι μονάδες των Bf 110 μεταφέρθηκαν κυρίως στα μέτωπα της Ρωσίας και της Μεσογείου. Η προτεραιότητα της παραγωγής του αεροσκάφους έπεσε κατά το 1941, λόγω της σχεδιαζόμενης αντικατάστασής του από το Me 210. Κατά την περίοδο αυτή, αναπτύχθηκαν δύο εκδόσεις του Bf 110, οι τύποι Ε και F. Το Ε σχεδιάστηκε σαν μαχητικό βομβαρδιστικό («Zerstörer Jabo»), ικανό να μεταφέρει 4 υποδοχές ETC-50 κάτω από τις πτέρυγες μαζί με την κεντρική υποδοχή βόμβας κάτω από την άτρακτο. Το πρώτο της σειράς, το Bf 110 E-1 διέθετε τον αρχικό κινητήρα, μα άλλαξε με τον DB 601P, όταν ο τελευταίος έγινε διαθέσιμος σε ικανούς αριθμούς. Ο τύπος Ε είχε ακόμη αυξημένη θωράκιση και ενισχυμένη άτρακτο, για να αντέχει το επιπρόσθετο βάρος. Οι περισσότεροι πιλότοι των Bf 110E θεωρούσαν το αεροσκάφος τους αργό και δυσκίνητο.
Bf 110 B
Μικρή παραγωγή με κινητήρες Jumo 210.
Νεωλκείο
Νεωλκείο ή νεώλκιο (από το ουσιαστικό νεωλκός < ναυς /γεν. νεώς +έλξις) ονομάζεται το επικλινές (κεκλιμένο) κατασκεύασμα ή ανάλογη διαμόρφωση της ακτής επί της οποίας στηρίζεται και γλυστρά ειδική ναυπηγική σχάρα επί της οποίας πλοία ή σκάφη κατασκευάζονται, επισκευάζονται ή καθαρίζονται και βάφονται τα ύφαλά τους.
Λουσάτιος πολιτισμός
Παραπομπές
Λουσατιος Κατηγορία:Προϊστορική Πολωνία
Βλαδίμηρος Κυριακίδης
Ο Βλαδίμηρος Κυριακίδης (Θεσσαλονίκη, 26 Ιουνίου 1962) είναι Έλληνας ηθοποιός, σκηνοθέτης του κινηματογράφου, της τηλεόρασης και του θεάτρου και επιχειρηματίας από το 2016 στη Ζάκυνθο.
Μαινάκη
Σύγχρονες αποτιμήσεις
Γενικά, η συγκριτική μελέτη των αρχαίων πηγών για την Μαινάκη, μαζί και του Ηροδότου, δείχνει προς την κατεύθυνση ότι, όπως και σε άλλες περιπτώσεις στην Ιβηρική (π.χ. το Ημεροσκοπείον), επρόκειτο για αρχαία ελληνικά τοπωνύμια, που όμως είχαν αντιστοιχηθεί από τους Έλληνες ναυτικούς σε προγενέστερα, ηχητικά παραπλήσια, τα οποία είχαν φοινικική προέλευση ή και τοπική. Η ύπαρξη αυτών των ελληνικών ονομασιών όμως, τα οποία χρησίμευαν σαν σημάδια σε χάρτες στη ναυσιπλοΐα, δε θεωρείται ως ένδειξη ότι υπήρχαν εκεί αναγκαστικά και ελληνικοί οικισμοί, ιδίως σε περιοχές που η αρχαιολογική σκαπάνη έχει φέρει στο φως πολλούς φοινικικούς οικισμούς. Σύμφωνα με την αρχαιολόγο και ιστορικό Maria Eugenia Aubet (του Πανεπιστήμιο Πονπέου Φάβρα της Βαρκελώνης) τα διάφορα αντικρουόμενα στοιχεία, γραπτά κείμενα και αρχαιολογικά ευρήματα, γύρω από τη «θρυλική» Μαινάκη, αποκτούν μια λογική ερμηνεία, εφόσον γίνει αποδεκτό πως η πόλη υπήρξε φοινικική αποικία του 8ο π.Χ. αι., πάνω στην τότε νησίδα (Cerro de) Villar στις εκβολές Γκουαδαλόρθε, στον κόλπο της Μάλαγας, 4 χλμ. μακριά από το λιμάνι της Μάλακας. Η αποικία, σύμφωνα με αυτήν τη θεωρία, εγκαταλήφθηκε ή ερήμωσε για άγνωστους λόγους γύρω στο 600-570 π.Χ., εποχή που συμπίπτει και με τη σημαντική ανάπτυξη της γειτονικής Μάλακας.
Παραπομπές
Κατηγορία:Αρχαίες ελληνικές αποικίες στην Ιβηρική Χερσόνησο
Κατάλογος ελληνικών νησίδων ανά νομό
Αναλυτικά
Ιδιαίτερη περίπτωση αποτελούν τα νησιά των εσωτερικών υδάτων (λίμνες, φυσικές ή τεχνητές, ποταμοί, υδροταμιευτήρες) με σημαντικότερα τη Νήσο των Ιωαννίνων στη λίμνη Παμβώτιδα και τον Άγιο Αχίλλειο στη λίμνη Μικρή Πρέσπα, ενώ πολλά ακόμη νησιά υπάρχουν στις εκβολές και στα δέλτα ποταμών καθώς και στις λιμνοθάλασσες με σημαντικότερο την Τουρλίδα και το Αιτωλικό στη Λιμνοθάλασσα του Μεσολογγίου.
Γιενίκιοϊ
Ελληνικό παρελθόν
Ένας συνοικισμός του χωριού Κονταριώτισσα Πιερίας ιδρύθηκε από πρόσφυγες του Νεοχωρίου. Μάλιστα, πρόσφατα ανεγέρθηκε και μνημείο για τους πρόσφυγες αυτούς, στην πάνω πλατεία του χωριού, κοντά στο ναό του Αγίου Θωμά.
Οκτάβ Σανούτ
Θάνατος
Ο Σανούτ πέθανε στις 23 Νοεμβρίου 1910 στο Σικάγο.
Ζορίς-Καρλ Υσμάν
Βιογραφία
Το αποκορύφωμα αυτής της πρώιμης περιόδου είναι η νουβέλα À vau-l'eau, η ιστορία ενός καταπιεσμένου υπαλλήλου, του monsieur Folantin και η ηρωική μα και ανώφελη αναζήτησή του για ένα καλό γεύμα. Ακολουθεί το γνωστότερο μυθιστόρημα του Υσμάν, το Ανάποδα (1884), που έχει σαν πρωταγωνιστή τον εστέτ Ντεζ Εσέντ, με το οποίο ξεκόβει αποφασιστικά από το νατουραλισμό και γίνεται ο πιο ακραίος εκπρόσωπος της τότε "παρακμιακής" λογοτεχνίας. Το Ανάποδα κέρδισε περαιτέρω κακή φήμη ως έκθεμα στις δίκες τού Όσκαρ Ουάιλντ το 1895, κατά τη διάρκεια των οποίων ο κατήγορος αναφέρθηκε στο μυθιστόρημα ως "σοδομιστικό" βιβλίο. Το βιβλίο άρεσε επίσης στον Ζολά, που ένιωσε ότι το À rebours είχε καταφέρει ένα "φοβερό χτύπημα" στο νατουραλισμό. Ο Υσμάν άρχισε να απομακρύνεται από τους νατουραλιστές και βρίσκει νέους φίλους μεταξύ των συμβολιστών και καθολικών συγγραφέων, τα έργα των οποίων είχε εγκωμιάσει στο À rebours, συμπεριλαμβανομένων των Ζυλ Μπαρμπέ ντ’ Ωρεβιγύ, Βιλιέ ντε λ'Ιλ-Αντάμ και Λεόν Μπλουά. Ο Στεφάν Μαλλαρμέ ήταν τόσο ευτυχής με τη δημοσιότητα που είχαν λάβει οι στίχοι του εξαιτίας του μυθιστορήματος, που αφιέρωσε ένα από τα διασημότερα (και περισσότερο σκοτεινά) ποιήματά του, το Prose pour des Esseintes στον ήρωα του βιβλίου.
Το επόμενο μυθιστόρημα του Υσμάν, το En rade, ένας μη ιδιαίτερα ρομαντικός απολογισμός ενός καλοκαιριού που ξοδεύτηκε στην εξοχή, ήταν σχετικά αποτυχημένο εμπορικά. Το 1891, η δημοσίευση του Εκεί κάτω προσέλκυσε την ιδιαίτερη προσοχή με την απεικόνιση του σατανισμού στη Γαλλία των τελών του 1880. Το βιβλίο εισήγαγε το χαρακτήρα Ντυρτάλ, ένα ελαφρώς αλλαγμένο πορτρέτο του Υσμάν.
Πατ
Πρόκειται για την περίπτωση που ο παίκτης που έχει την κίνηση δεν διαθέτει καμία νόμιμη κίνηση, αλλά ο βασιλιάς του δεν είναι σε σαχ (δεν απειλείται). Διαφέρει έτσι από το ματ. Στο διάγραμμα αριστερά, ο μαύρος βασιλιάς είναι πατ. Ενώ στο ματ ο αγώνας λήγει αμέσως με νίκη του παίκτη που το πετυχαίνει, στο πατ η παρτίδα λήγει αμέσως με ισοπαλία.
Τζορτζ Μάικαν
Το 1959 ήταν στους πρώτους εισακτέους στο Naismith Memorial Basketball Hall of Fame και το 2021 συμπεριλήφθηκε στην λίστα με τους 75 καλύτερους καλαθοσφαιριστές στην ιστορία του ΝΒΑ. Είναι επίσης μέλος των επετειακών ομάδων των 25, 35 και 50 χρόνων του πρωταθλήματος (1971, 1980 και 1996 αντίστοιχα), ένας από τους τέσσερις μόνο που έχει γίνει αυτή η τιμή.
Σικάγο Αμέρικαν Γκίαρς
Μετά το τέλος του Δευτέρου Παγκοσμίου Πολέμου, το επαγγελματικό μπάσκετ στις Ηνωμένες Πολιτείες γνώρισε μεγάλη άνοδο, προσελκύοντας μεγάλο κοινό σε κάθε αγώνα. Ο Μάικαν υπέγραψε στους Σικάγο Αμέρικαν Γκίαρς έναντι εξήντα χιλιάδων δολαρίων για πέντε χρόνια, το υψηλότερο συμβόλαιο καλαθοσφαιριστή εκείνη την εποχή. Στους πέντε πρώτους αγώνες του με τους Γκίαρς, συμμετείχε στο World Professional Basketball Tournament, όπου η ομοσπονδία έφερνε αντιμέτωπες τις καλύτερες ομάδες των ΗΠΑ, με τους Γκίαρς να κατακτούν τον τίτλο με πρώτο σκόρερ τον Μάικαν. Ακολούθησε ο τίτλος του NBL, όπου ο πανύψηλος σέντερ αναδείχθηκε πρώτος σκόρερ του πρωταθλήματος με 16,5 πόντους ανά παιχνίδι. thumb|230px|Ο Μάικαν με τους Γκίαρς Το 1947, οι Γκίαρς αποχώρησαν από το NBL και επιχείρησαν να ξεκινήσουν το δικό τους πρωτάθλημα με την ονομασία PBLA και συνολικά 24 ομάδες, κάτι που δεν ευδοκίμησε, με την αίτηση της ομάδας να επανέλθει στο NBL να απορρίπτεται το Νοέμβριο του ίδιου έτους. Ο πρόεδρος της ομάδας δεν είχε πλέον έσοδα για να πληρώσει τον Μάικαν, με αποτέλεσμα να σπάσει το συμβόλαιο που τον κρατούσε και να τον αφήσει ελεύθερο.
Κώστας Σκορδής
Συνεργάστηκε με πολλούς ερμηνευτές του ελληνικού παραδοσιακού τραγουδιού μεταξύ των οποίων οι παρακάτω: Δημήτρης Καψοκέφαλος, Στάθης Κάβουρας, Δημήτρης Ζάχος, Φιλιώ Πυργάκη, Μαρία Χολέβα, Μαρία Χατζοπούλου, Γιώτα Παπακωστοπούλου, Ανθούλα Νούση, Σοφία Βώττα, Θανάσης Βώττας, Γιάννης Κοντάρας, Βάσω Σκαφίδα, Γιάννης Σιέττος, Χρήστος Νούλας, Γιάννης Στάμος, Τάσος Κρυστάλης, Βασίλης Βασιλείου, Γιώτα Βέη, Γιάννης Κουτσούκος, Γιάννης Σπαθούλας, Μαίρη Πόλυ, Βάσω Διαμαντή
Μικρομέρια της Ακρόπολης
Πηγές
Κατηγορία:Χειλανθή Κατηγορία:Ελληνική χλωρίδα Κατηγορία:Ακρόπολη Αθηνών
Αμπντούλ Σαλάμ Αρίφ
Εξωτερικοί σύνδεσμοι
Κατηγορία:Πρόεδροι του Ιράκ
Στέφανος Χίος
Χρυσή Αυγή και ακροδεξιές αντιλήψεις
Ο Στέφανος Χίος προσέφερε τηλεοπτικό χρόνο σε διάφορα στελέχη της Χρυσής Αυγής μετά το 2012, ενώ ο υπόλοιπος δημοσιογραφικός χώρος είχε συμφωνήσει σε καθολική καταδίκη των μελών της. Σε διάφορες εκπομπές και άρθρα του στηρίζει ανοιχτά το πραξικόπημα και τη χούντα, ενώ αναφέρεται συχνά με θετικά σχόλια σε ακροδεξιές αντιλήψεις.
Απόπειρα Δολοφονίας
Τα ξημερώματα της 27ης Ιουλίου 2020, ο Στέφανος Χίος δέχτηκε επίθεση από άγνωστο κουκουλοφόρο ο οποίος τον πυροβόλησε 2 φορές. Ο δημοσιογράφος κατόρθωσε να αποτρέψει επιπλέον πυροβολισμούς ανοίγοντας την πόρτα του αυτοκινήτου του, κίνηση που μπλόκαρε το όπλο του δράστη. Στη συνέχεια, προσπάθησε να ακολουθήσει τον δράστη, ο οποίος πυροβόλησε ξανά, ωστόσο το όπλο είχε μπλοκάρει κατά το άνοιγμα της πόρτας. Ο Χίος επέστρεψε στο αυτοκίνητό του και κατευθύνθηκε οδικώς στο Σισμανόγλειο Νοσοκομείο και στη συνέχεια με ασθενοφόρο στο Νοσοκομείο ΚΑΤ. Η ΕΣΗΕΑ εξέδωσε ανακοίνωση καταδικάζοντας την δολοφονική επίθεση και ζητώντας από την αστυνομία να εξιχνιάσει την υπόθεση και να παραδώσει τους δράστες στη δικαιοσύνη. Η υπόθεση δεν έχει ακόμη διαλευκανθεί.
Δήμος Τσάσκα
Ο Δήμος Τσάσκα (Чашка; Çashkë) είναι δήμος στο κεντρικό μέρος της Βόρειας Μακεδονίας. Αποτελεί μέρος της Περιφέρειας Βάρνταρ. Τσάσκα ονομάζεται επίσης το χωριό στο οποίο βρίσκεται η έδρα του Δήμου Τσάσκα.
Γεωγραφία
Ο Δήμος Τσάσκα συνορεύει με:
ΑΛΟΥΜΥΛ Α.Ε.
Κοινωνική και Περιβαλλοντική Δράση
Στα πλαίσια της Εταιρικής Κοινωνικής Ευθύνης, η ΑΛΟΥΜΥΛ εφάρμοσε τον περιβαλλοντικό σχεδιασμό ‘Green Alumil’ και υλοποίησε μια σειρά από δράσεις. Σημαντική αναγνώριση αποτέλεσε η βράβευση με Έπαινο για την Καινοτομία και τη Συμβολή του Ομίλου στην Ενίσχυση της Οικολογικής Συνείδησης, στο πλαίσιο του Διαγωνισμού Οικολογικής Επιχειρηματικής Καινοτομίας, του 4ου Business Forum της 73ης ΔΕΘ, που ήταν αφιερωμένο στο Περιβάλλον (ECO-FORUM & ECO2-FORUM). Επίσης, η ΑΛΟΥΜΥΛ αποτελεί μέλος του Ελληνικού Δικτύου για την Εταιρική Κοινωνική Ευθύνη (ΕΚΕ) και συμμετέχει ως ιδρυτικό μέλος στο Ελληνικό Δίκτυο Global Compact (Οικουμενικό Σύμφωνο) του Οργανισμού Ηνωμένων Εθνών.
Εξωτερικοί σύνδεσμοι
Κατηγορία:Ελληνικές επιχειρήσεις Κατηγορία:Ελληνικές βιομηχανίες Κατηγορία:Εταιρίες εισηγμένες στο Χρηματιστήριο Αθηνών Κατηγορία:Ελληνικά εμπορικά σήματα
Νταβόρ Σούκερ
Εξωτερικοί σύνδεσμοι
Κατηγορία:Κροάτες ποδοσφαιριστές Κατηγορία:Ποδοσφαιριστές Εθνικής Κροατίας Κατηγορία:Επιθετικοί ποδοσφαιριστές Κατηγορία:Ποδοσφαιριστές ΝΚ Όσιγιεκ Κατηγορία:Ποδοσφαιριστές Ντιναμό Ζάγκρεμπ Κατηγορία:Ποδοσφαιριστές Σεβίλλη ΦΚ Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές Άρσεναλ Κατηγορία:Ποδοσφαιριστές Γουέστ Χαμ Γιουνάιτεντ Κατηγορία:Ποδοσφαιριστές Μόναχο 1860 Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Μπούντεσλιγκα Κατηγορία:Γιουγκοσλάβοι ποδοσφαιριστές Κατηγορία:Ποδοσφαιριστές Εθνικής Γιουγκοσλαβίας Κατηγορία:Ποδοσφαιριστές στους Θερινούς Ολυμπιακούς Αγώνες 1988 Κατηγορία:Ποδοσφαιριστές Παγκοσμίου Κυπέλλου 1990 Κατηγορία:Ποδοσφαιριστές Ευρωπαϊκού Πρωταθλήματος 1996 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:FIFA 100 Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Κροάτες ποδοσφαιριστές στο εξωτερικό Κατηγορία:Ξένοι ποδοσφαιριστές στη Γερμανία Κατηγορία:Ποδοσφαιριστές που έχουν αγωνιστεί σε δύο εθνικές ομάδες ανδρών ή περισσότερες Κατηγορία:Χρυσοί Παίκτες ΟΥΕΦΑ
Δημήτρης Διαμαντίδης
Επίσης ο ρόλος του στην επανάκαμψη της εθνικής ομάδας μπάσκετ στη νέα χιλιετία, υπήρξε καθοριστικός για τις μεγάλες επιτυχίες με το χρυσό μετάλλιο στο Ευρωπαϊκό Πρωτάθλημα του 2005, σκοράροντας τον νικητήριο τρίποντο που έστειλε την Ελλάδα στον τελικό καθώς και το αργυρό μετάλλιο στο Παγκόσμιο Πρωτάθλημα Καλαθοσφαίρισης 2006. Ήταν παρών σε δύο Ολυμπιάδες της Αθήνας 2004 και του Πεκίνο 2008, όπου η Ελλάδα πήρε την πέμπτη θέση, που είναι και η καλύτερη στα χρονικά.
2006 - 2007 (Τριπλ Κράουν)
Στο ελληνικό πρωτάθλημα βγήκε για μια ακόμα χρονιά MVP, όπως βγήκε και στους τελικούς του πρωταθλήματος κόντρα στον Ολυμπιακό, (νίκη με 3-2 στη σειρά) και μέλος της καλύτερης πεντάδας για τέταρτη συνεχόμενη φορά. Επίσης στις 25 Μαρτίου 2007, κατέκτησε με τον Παναθηναϊκό το τρίτο Κύπελλο Ελλάδας κόντρα στο Ρέθυμνο (87-48) στο ΟΑΚΑ, σημειώνοντας 11 πόντους στο τελικό.
2008 - 2009 (2ο Τριπλ Κράουν)
Σε ψηφοφορία αθλητικής εφημερίδας τον Ιούλιο του 2009, ο Διαμαντίδης αναδεικνύεται μια από τις 100 σημαντικότερες προσωπικότητες (δωδέκατη θέση συνολικά και δεύτερος μπασκετμπολίστας), στην ιστορία του πρώτου αιώνα ζωής του Παναθηναϊκού Αθλητικού Ομίλου.
2012 - 2013 (νταμπλ)
Τη σεζόν 2012-13 ο Παναθηναϊκός, με μεγάλο πρωταγωνιστή τον Διαμαντίδη κατέκτησε το Κύπελλο Ελλάδας στις 10 Φεβρουαρίου, κόντρα στον Ολυμπιακό (81-78), με τον ίδιο να βγαίνει πρώτος σκόρερ του τελικού (19 πόντοι με 8 ριμπάουντ, 7 ασίστ και 2 κλεψίματα). Επιπλέον στο ελληνικό πρωτάθλημα, ο Διαμαντίδης βγήκε μέλος της καλύτερης πεντάδας της διοργάνωσης για ένατη φορά.
Εθνική Ελλάδας
Στο Ευρωμπάσκετ 2005 που πραγματοποιήθηκε στο Βελιγράδι, συνέβαλλε στη κατάκτηση του χρυσού μεταλλίου για δεύτερη φορά στην ιστορία της Ελλάδας, όταν στον ημιτελικό, το σκορ ήταν 64-66 υπέρ των Γάλλων και με τρίποντο 3 δευτερόλεπτα πριν το τέλος έστειλε την Εθνική στον τελικό. Το τρίποντο αυτό έχει μείνει στην ιστορία όχι μόνο λόγω της μεγάλης σημασίας του, αλλά και εξαιτίας της περιγραφής του Βασίλη Σκουντή ("Βαλ' το αγόρι μου"). Μετά το τέλος του αγώνα ο 3D δήλωσε ότι:  Έτυχε να βρεθώ στη θέση αυτή και σούταρα απλά. Δεν είμαι πρωταγωνιστής, είμαστε δώδεκα παιδιά που έπαιξαν για την ομάδα και είναι μεγάλη επιτυχία που φτάσαμε στον τελικό . Το σουτ αυτό θεωρείται ίσως το σημαντικότερο στην ιστορία του ελληνικού μπάσκετ. Στον τελικό η Εθνική κέρδισε τη Γερμανία του Ντιρκ Νοβίτσκι 78-62, με τον Διαμαντίδη να έχει πολύπλευρη προσφορά με 2 πόντους, 5 ριμπάουντ, 4 ασίστ και 4 κλεψίματα σε 27 λεπτά. Σε αυτό το Ευρωμπάσκετ ήταν πρώτος στις ασίστ με μέσο όρο 5 ανά παιχνίδι και ήταν μέλος της καλύτερης πεντάδας του τουρνουά.
Ήταν μέλος της εθνικής στους Ολυμπιακούς Αγώνες του 2004 που έγιναν στην Αθήνα. Η εθνική κατέκτησε την πέμπτη θέση αφού ηττήθηκε από την Αργεντινή στα προημιτελικά (69-64) αλλά νίκησε το Πουέρτο Ρίκο 85-75. Ο Διαμαντίδης έλαβε μέρος σε ακόμα μια Ολυμπιάδα αυτή των Ολυμπιακών Αγώνων του 2008 στο Πεκίνο, οπού για ακόμα μία φορά η εθνική κατέκτησε την πέμπτη θέση χάνοντας ξανά από την Αργεντινή, 80-78.
Τουρνουά: Diamonds Are Forever
Το Σάββατο 17 Σεπτεμβρίου πριν την αναμέτρηση της Μπαρτσελόνα με τη Μακάμπι Τελ Αβιβ, η ισπανική ομάδα βράβευσε τον Διαμαντίδη. Στα αγωνιστικά η Μακάμπι κέρδισε την Μπαρτσελόνα 92-87, και αμέσως τιμήθηκαν για τη συμμετοχή τους στο τουρνουά από την οικογένεια Γιαννακόπουλου. Έπειτα από ένα φαντασμαγορικό θέαμα, ο Διαμαντίδης έκανε την είσοδό του στο κατάμεστο ΟΑΚΑ, με τους οπαδούς να τραγουδούν το όνομά του. Ο ιστορικός αρχηγός του Παναθηναϊκού αφού μίλησε στους χιλιάδες φιλάθλους βραβεύτηκε από τους Παύλο, Θανάση και Δημήτρη Γιαννακόπουλο για τη μεγάλη του προσφορά στον σύλλογο και το ελληνικό μπάσκετ. Ακολούθησε ο αγώνας του Παναθηναικού με την ΤΣΣΚΑ Μόσχας που βρήκε νικητές τους πράσινους με σκορ 80-73. Κατά τη διάρκεια του παιχνιδιού ο Διαμαντίδης φόρεσε για τελευταία φορά τη φανέλα με το νούμερο 13, ενώ τη στιγμή που πάτησε το παρκέ ο κόσμος τον αποθέωσε. Λίγο πριν τη λήξη του πρώτου ημιχρόνου, συμβολικά στα 13 δευτερόλεπτα, η φανέλα του αποσύρθηκε ανεβαίνοντας με όλες τις τιμές, στην οροφή του Ολυμπιακού Κλειστού Γυμναστηρίου. Στο ΟΑΚΑ για την τελετή βράβευσης του Διαμαντίδη βρέθηκαν προσωπικότητες όπως ο πρόεδρος της Ευρωλίγκα Τζόρντι Μπερτομπέου, ο Παναγιώτης Γιαννάκης, ο Φραγκίσκος Αλβέρτης, ο Κώστας Τσαρτσαρής, ο Λάζαρος Παπαδόπουλος, ο Νίκος Χατζηβρέττας, ο Δήμος Ντικούδης, ο Γιώργος Καλαιτζής, ο Μίμης Δομάζος, ο Αντώνης Αντωνιάδης, ο προπονητής που ανέδειξε τον Διαμαντίδη, Κώστας Πιλαφίδης, οι ομάδες της Μπαρτσελόνα και της Μακάμπι κ.α. Επίσης βγήκε στη δημοσιότητα το τελευταίο συλλεκτικό φύλλο αγώνα, που περιέχει τον όνομά του.
Μετέπειτα Τιμές
Τον Φεβρουάριο του 2018, βραβεύτηκε για την προσφορά του στο μπάσκετ από τον τότε Πρόεδρο της Δημοκρατίας Προκόπη Παυλόπουλο, που τον χαρακτήρισε “Υπόδειγμα αριστείας και σεμνότητας”, σε εκδήλωση του Συλλόγου Παλαιμάχων Αθλητών Καλαθοσφαίρισης Ελλάδος (ΣΠΑΚΕ).
Από το καλοκαίρι του 2018 στην Καστοριά, τη γενέτειρα πατρίδα του Δημήτρη Διαμαντίδη, διεξάγεται τουρνουά σε επίπεδο Παίδων το οποίο φέρει το όνομά του.
Β΄ κατηγορία ποδοσφαίρου ανδρών Κύπρου 1954-55
Αλλαγές σε σχέση με την περίοδο 1953-54
To Σεπτέμβριο του 1954 η ΚΟΠ ενέκρινε την ένταξη στις τάξεις της των ομάδων Αλκή Λάρνακας, Ορφέας Λευκωσίας και ΠΑΕΚ Κερύνειας ως σωματεία Β΄ κατηγορίας. Έτσι, ο όμιλος Λευκωσίας-Λάρνακας-Αμμοχώστου καταργήθηκε και δημιουργήθηκαν οι όμιλοι Λάρνακας-Αμμοχώστου και Λευκωσίας-Κερύνειας.
ARCH
Εκθετική Γενικευμένη Υπό Συνθήκη Μεταβλητότητα - EGARCH(p,q)
Τόσο τα ARCH όσο και τα GARCH μοντέλα είναι σε ένα βαθμό περιοριστικά, υπό την έννοια ότι αφήνουν την υπό συνθήκη διακύμανση να εξαρτάται μόνο από το μέγεθος προγενέστερων διαταραχών (shocks) αλλά όχι και από το πρόσημό τους, καθώς η υπό συνθήκη διακύμανση εξαρτάται από το τετράγωνο των περασμένων διαταραχών. Ένα άλλο πρόβλημα με τα μοντέλα που έχουμε δει ως τώρα είναι ότι κατά την εκτίμηση τέτοιων διαδικασιών πρέπει να θέσουμε επί πλέον περιορισμούς στις παραμέτρους της διακύμανσης, έτσι ώστε αυτή να παραμένει πάντα θετική και πεπερασμένη. Τα μοντέλα ARCH και GARCH υποθέτουν ότι η υπό συνθήκη διακύμανση είναι συνάρτηση μόνο του μεγέθους των υστερήσεων του σφάλματος και όχι του πρόσημού τους, δηλαδή, μόνο το μέγεθος και όχι το πρόσημο των υστερήσεων του σφάλματος καθορίζουν την υπό συνθήκη διακύμανση. Αυτή η υπόθεση είναι περιοριστική και αυτά τα μοντέλα δεν είναι επαρκή για να συλλάβουν και να περιγράψουν το λεγόμενο «φαινόμενο της μόχλευσης» (leverage effect), για το οποίο μίλησε πρώτος ο Black (1976). Ο Black παρατήρησε ότι για τις μετοχές συχνά οι προς τα κάτω διαταραχές των τιμών τους ακολουθούνται από μεγαλύτερη μεταβλητότητα και αστάθεια από ότι οι αυξητικές διαταραχές ίσου μεγέθους. Λόγω αυτών των επιπλοκών, ο Nelson (1991) παρουσίασε μια πιο γενική μορφή για την υπό συνθήκη μεταβλητότητα, το μοντέλο του εκθετικού GARCH(p,q) ή EGARCH(p,q). Στο μοντέλο αυτό έχουμε:
Σαρλ Σαμπουαζό
Γιος του Νοέλ Σαμπουαζό, δήμαρχος της Τουρ και συνιδρυτής και δεύτερος Πρόεδρος της Société archéologique de Touraine, εγγονός ενός Μαμ, ακολούθησε διπλωματική καριέρα. Διαδοχικά ήταν αντιπρόξενος στη Ρεντουλέ-Καλέ το 1855, στη Φιλιππούπολη το 1857, υπεύθυνος για τη διαχείριση του προξενείου στην Αδριανούπολη το 1862, με χρέη υποπροξένου το 1865, επίτιμος αντιπρόξενος στα Γιάννενα το 1867, στα Χανιά το 1868 , στο Μπιλμπάο το 1873, στο Γκαλαί το 1874, πρόξενος πρώτης τάξης το 1875, υπεύθυνος για τη διαχείριση του προξενείου του Μπαί το 1877, πρόξενος στη Μεσσήνη το 1878, στο Λιβόρνο, το 1880, γενικός πρόξενος στην Καλκούτα το 1881, υπεύθυνος για το προξενείο του Τορίνο το 1882, γενικός πρόξενος στη Σμύρνη το 1884, στη Νάπολη το 1887, πληρεξούσιος υπουργός το 1889.
Έγινε αντεπιστέλλον μέλος του Γαλλικού Ινστιτούτου (Académie des inscriptions et belles-lettres) το 1889 και μέλος της Ακαδημίας της Μασσαλίας.
Κλειστό κύκλωμα τηλεόρασης
250px|μικρογραφία|Κάμερες παρακολούθησης Κλειστό κύκλωμα τηλεόρασης (CCTV) ονομάζεται το σύστημα μετάδοσης σήματος σε περιορισμένο σύνολο δεκτών. Διαφέρει από το τηλεοπτικό σήμα καθώς δεν μεταδίδεται ανοικτά, αν και χρησιμοποιεί πλέγμα ενσύρματων ή ασύρματων συνδέσεων. Ο όρος χρησιμοποιείται συχνότερα στο σύστημα συνεχής παρακολούθησης για λόγους ασφαλείας.
Φούτζι
Το όρος Φούτζι (富士山, Fuji-san) ή Φουτζι-γιάμα είναι το ψηλότερο βουνό της Ιαπωνίας, με υψόμετρο της κορυφής του πάνω από το επίπεδο της θάλασσας 3.776 μέτρα. Βρίσκεται περίπου εκατό χιλιόμετρα νοτιοδυτικά του Τόκιο, από όπου είναι ορατό τις καθαρές ημέρες, και είναι ενεργό ηφαίστειο. Η έκτασή του μοιράζεται μεταξύ των νομών Σιζουόκα και Γιαμανάσι. thumb|250px|Η θέση του Όρους Φούτζι. right|thumb|250px|Η κορυφή του Όρους Φούτζι.
Αναβάσεις
thumb|right|Ανατολή του ήλιου στο Φούτζι thumb|right|Υποστηρίγματα κατά μήκος διαδρομής για τον περιορισμό της διαβρώσεως από τον μεγάλο αριθμό επισκεπτών. Συνολικά, περίπου 200.000 άνθρωποι ανεβαίνουν στο Όρος Φούτζι κάθε χρόνο. Το 30% είναι ξένοι και το 70% Ιάπωνες. Η άνοδος απαιτεί από 3 ως 7 ώρες, ενώ η κάθοδος από 2 ως 5. Η διαδρομή υποδιαιρείται σε 10 «σταθμούς» με ασφαλτοστρωμένους δρόμους μέχρι τον πέμπτο σταθμό, σε υψόμετρο 2.300 μέτρων.
Δημήτριος Κοκκίδης
Σταδιοδρομία
Στα πλαίσια της ακαδημαϊκής του καριέρας ο Κοκκίδης δίδαξε αστρονομία, μετεωρολογία, κλιματολογία και μαθηματικά. Παράλληλα διετέλεσε καθηγητής στις σχολές Ευελπίδων και Ναυτικών Δοκίμων όπου παρέδιδε μαθήματα γεωδαισίας, αστρονομίας και ανωτάτων μαθηματικών. Έγγραψε πολλές επιστημονικές μελέτες και άρθρα ενώ ασχολήθηκε και με θέματα ιστορικού και φιλολογικού ενδιαφέροντος. Για τη συνεισφορά του στις επιστήμες τιμήθηκε από το ελληνικό κράτος με το παράσημο του Σταυρού του Σωτήρος ενώ έλαβε ανάλογες βραβεύσεις από την Πρωσία και την Ισπανία. Απεβίωσε το 1896.
Ροβέρτος Στιούαρτ, δούκας του Όλμπανυ
Θάνατος του δούκα του Ρόθεσει
"Για να μην έχει και ο δεύτερος γιος του Ιάκωβος την ίδια τύχη με τον Ρόθεσει τον έστειλε σε ηλικία εννέα ετών στη Γαλλία αλλά αναγκάστηκε να αποσυρθεί στις Αγγλικές ακτές, συνελήφθη από τους Άγγλους και φυλακίστηκε 18 χρόνια. Ο Ροβέρτος Γ΄ όταν έμαθε τα δυσάρεστα νέα για την τύχη του μικρότερου γιου του πέθανε από τη λύπη του (1406)".
Οικογένεια
Η Μαργαρίτα πέθανε το 1380 και ο Όλμπανυ παντρεύτηκε σε δεύτερο γάμο του τη Μυριέλλα Κιθ με την οποία απέκτησε :
Βραδύπορα
Η συνομοταξία των Βραδυπόρων (Tardigrada) αποτελείται από μικρά, αρθρωτά ζώα, συγγενικά με τα Αρθρόποδα. Περιγράφηκαν για πρώτη φορά από τον Γερμανό ζωολόγο Γιόχαν Εφραίμ Γκαίζε στα 1773 ως kleiner Wasserbär (μικρές αρκούδες του νερού). Το όνομα Tardigrada στα λατινικά σημαίνει "αυτά που περπατούν αργά" και τους δόθηκε από τον Λάτζαρο Σπαλαντζάνι το 1777. Τα μεγαλύτερα μπορεί να φτάσουν σε μέγεθος και το 1,5 χιλιοστό, ενώ τα μικρότερα έχουν μέγεθος κάτω από 0,1 mm. Το μήκος των προνυμφών, μόλις βγουν από τα αβγά, μπορεί να είναι μικρότερο από 0,05 mm.
Φυσιολογία και αντοχή
Τα βραδύποδα, σε κατάσταση κρυπτοβίωσης, μπορούν να αντέξουν στις εξής ακραίες συνθήκες:
Υπερεκμετάλλευση
Τραγωδία των Κοινών
Στην περιβαλλοντική επιστήμη, η "τραγωδία των Κοινών" αναφέρεται συχνά σε σχέση με την αειφόρο ανάπτυξη, συνδέοντας την οικονομική ανάπτυξη με την προστασία του περιβάλλοντος, καθώς και με τη συζήτηση για την υπερθέρμανση του πλανήτη. Έχει επίσης χρησιμοποιηθεί για την ανάλυση συμπεριφοράς στους τομείς της οικονομίας, της εξελικτικής ψυχολογίας, της ανθρωπολογίας, της θεωρίας παιγνίων, της πολιτικής, της φορολογίας και της κοινωνιολογίας.
Αλιεία
Η τραγωδία των Κοινών μπορεί να αποφευχθεί στην αλιεία εάν η αλιευτική προσπάθεια και οι πρακτικές ρυθμίζονται κατάλληλα. Μια αποτελεσματική προσέγγιση μπορεί να είναι η ανάθεση κάποιου μέτρου ιδιοκτησίας με τη μορφή ατομικών μεταβιβάσιμων ποσοστώσεων (ITQ) σε αλιείς. Το 2008, μια μελέτη μεγάλης κλίμακας για την αλιεία όπου μελετήθηκαν αλιείς που χρησιμοποιούσαν τις ITQ, και εκείνοι που δεν το έκαναν, παρείχε ισχυρές ενδείξεις ότι οι ITQ συμβάλλουν στην πρόληψη της κατάρρευσης και στην αποκατάσταση της αλιείας που φαίνεται να βρίσκεται σε παρακμή.
Δασικοί πόροι
μικρογραφία|Αποδάσωση και καύση δέντρων που παρατηρείται κατά μήκος του αυτοκινητόδρομου BR 230 στο δήμο Apuí, της πολιτείας Amazonas ([[Βραζιλία).]] Τα δάση οδηγούνται σε υπερεκμετάλλευση όταν η αποδάσωση καταγράφεται με ρυθμό ταχύτερο από ό,τι πραγματοποιείται η αναδάσωση. Η αναδάσωση ανταγωνίζεται άλλες χρήσεις γης όπως η παραγωγή τροφίμων, η βοσκή και ο χώρος διαβίωσης για περαιτέρω οικονομική ανάπτυξη. Ιστορικά, η χρήση των δασικών προϊόντων, συμπεριλαμβανομένης της ξυλείας και του καυσίμου, έχει διαδραματίσει βασικό ρόλο στις ανθρώπινες κοινωνίες, συγκρίσιμη με τους ρόλους του νερού και της καλλιεργήσιμης γης. Σήμερα, οι αναπτυγμένες χώρες συνεχίζουν να χρησιμοποιούν ξυλεία για την κατασκευή σπιτιών και ξυλοπολτό για χαρτί. Στις αναπτυσσόμενες χώρες σχεδόν τρία δισεκατομμύρια άνθρωποι βασίζονται στο ξύλο για θέρμανση και μαγείρεμα. Τα βραχυπρόθεσμα οικονομικά οφέλη που προκύπτουν από τη μετατροπή του δάσους σε καλλιεργήσιμη έκταση ή την υπερεκμετάλλευση των προϊόντων ξυλείας, συνήθως οδηγούν σε απώλεια μακροπρόθεσμου εισοδήματος και μείωση της βιοποικιλότητας. Η Δυτική Αφρική, η Μαδαγασκάρη, η Νοτιοανατολική Ασία και πολλές άλλες περιοχές έχουν οδηγηθεί σε χαμηλότερα εισοδήματα λόγω της υπερεκμετάλλευσης και της συνεπαγόμενης μείωσης της συγκομιδής ξυλείας.
Φαινόμενο ντόμινο
αριστερά|μικρογραφία|Η υπερεκμετάλλευση των θαλάσσιων ενυδρίδων είχε ως αποτέλεσμα το φαινόμενο ντόμινο, το οποίο κατέστρεψε το οικοσύστημα του δάσους από φύκια.|261x261εσ Η υπερεκμετάλλευση των ειδών μπορεί να οδηγήσει σε φαινόμενο ντόμινο. Αυτό μπορεί να γίνει όταν, μέσω της υπερεκμετάλλευσης, ένας βιότοπος χάσει έναν θηρευτή. Λόγω της απώλειας του κορυφαίου αρπακτικού, μπορεί να συμβεί δραματική αύξηση των θηραμάτων του. Τα ανεξέλεγκτα θηράματα στη συνέχεια προκαλούν υπερεκμετάλλευση των δικών τους πόρων μέχρι να μειωθεί ο αριθμός των πληθυσμών, πιθανώς έως το σημείο της εξαφάνισης.
Λεονάρντο Μπιτενκούρ
Προσωπική ζωή
Ο Λεονάρντο είναι γιος του παλιού επιθετικού της Ένερτζι Κότμπους και νυν προπονητή νέων του συλλόγου Φράνκλιν Μπιτενκούρ.
Κόμμα Προοδευτικών
Ιστορικό
Το κόμμα κατέβηκε αυτόνομα για πρώτη φορά στις εκλογές του 1956. Όμως με ποσοστό 2,22% δεν κατάφερε να εξασφαλίσει καμία έδρα. Στις εκλογές του 1958 συμμετείχε σε συνασπισμό κομμάτων με την ονομασία Προοδευτική Αγροτική Δημοκρατική Ένωσις, εξασφαλίζοντας 2 έδρες (από το σύνολο των 10 που κέρδισε ο συνασπισμός).
Στέφανος Βλάντισλαβ Α΄
Ο Βλάντισλαβ γεννήθηκε γύρω στο 1198, ως μεσαίος γιος του βασιλιά Στέφανου του Πρωτόστεπτου και της βασίλισσας Ευδοκίας. Είχε αδέλφια τον Ράντοσλαβ, τον Πρέντισλαβ, τον ετεροθαλή αδελφό Στέφαν Ούρο, και δύο αδελφές, την Κομνηνή και άλλη μία αγνώστου ονόματος.
Εξωτερικοί σύνδεσμοι
Κατηγορία:Βασιλείς της Σερβίας Κατηγορία:Βασίλειο της Σερβίας (Μεσαίωνας) Κατηγορία:Δυναστεία των Νέμανιτς Κατηγορία:Ζαχλουμία Κατηγορία:Πριγκιπάτο της Ζέτα
Κινητοσκόπιο
Η ανάπτυξη του κινητοσκοπίου βασίστηκε σε προγενέστερες ανακαλύψεις. Πιθανόν για αυτό το λόγο, ο Τόμας Έντισον κατοχύρωσε την εφεύρεσή του με δίπλωμα ευρεσιτεχνίας μόνο στις ΗΠΑ και δεν επιχείρησε να κατοχυρώσει την εφεύρεση διεθνώς, γεγονός που επέτρεψε την αντιγραφή και περαιτέρω εξέλιξη της, ευνοώντας με αυτό τον τρόπο την ταχύτερη εξέλιξη του κινηματογράφου.
Ταύρος Αττικής
Δημιουργία του Ταύρου
Έως το 1934 ο σημερινός Ταύρος ήταν συνοικία της Αθήνας και τότε αποσπάστηκε ως αυτόνομη κοινότητα με την ονομασία Νέα Σφαγεία. Το 1972 τα Νέα Σφαγεία έγιναν δήμος και μετονομάστηκαν σε Ταύρο από τους πρόσφυγες κατοίκους ως ανάμνηση του τόπου καταγωγής τους, δηλαδή την οροσειρά του Ταύρου στη Μικρά Ασία.
Οίκος του Αρντέν
Ιστορία του Οίκου
Πρώτος γιος του Βίγκερικ ήταν ο Γκότσλιν, του οποίου ο γιος Γοδεφρείδος Α΄ ο Αιχμάλωτος έγινε κόμης του Βερντέν. Ο γιος αυτού Γοδεφρείδος Β΄ ο Άπαις έγινε δούκας της Κάτω Λωρραίνης από τον Ερρίκο Β΄ των Οθωνιδών της Γερμανίας για να προστατέψει την περιοχή από τις διεκδικήσεις της Δυτικής Φραγκίας. Ο ανιψιός του Γοδεφρείδος Γ΄ ο Γενειοφόρος δούκας της Κάτω Λωρραίνης θέλησε να διαδεχθεί τον αδελφό του στην Άνω Λωρραίνη, τον εμπόδισε όμως ο Ερρίκος Γ΄ των Σαλίων της Γερμανίας. Ο Γοδεφρείδος Γ΄ είχε γιο τον Γοδεφρείδο Δ΄ τον Κυφό, δούκα της Κάτω Λωρραίνης, που δολοφονήθηκε· ήταν ο τελευταίος του κλάδου του. Τότε ο Ερρίκος Δ΄ των Σαλίων της Γερμανίας έδωσε το δουκάτο στον γιο του Κορράδο Β΄ των Σαλίων.
Διεθνής Γραμμή Ημερομηνίας
Κατηγορία:Χρόνος Κατηγορία:Ειρηνικός Ωκεανός
Ιδεαλισμός
Ιστορική διαδρομή
Ο ιδεαλισμός ξεκινάει στην αρχαία Ελλάδα με κορυφαίο εκπρόσωπο τον Πλάτωνα γόνο αριστοκρατικής οικογένειας της Αθήνας, μαθητή του Σωκράτη και ιδρυτή της Ακαδημίας, φιλοσοφικής σχολής που λειτούργησε στην Αθήνα από το 387 π.Χ.έως το 529 μ.Χ. Για τον Πλάτωνα πραγματικός κόσμος είναι ο υπεραισθητός κόσμος των ιδεών, ενώ ο υλικός κόσμος είναι για αυτόν κόσμος σκιών, χλωμή αντανάκλαση των ιδεών. (βλ. Αλληγορία του Σπηλαίου). Στη μεσαιωνική εποχή ο σχολαστικός θρησκευτικός ιδεαλισμός επιδιώκει τη συμφιλίωση της φιλοσοφίας που αναπτύχθηκε στους Κλασσικούς χρόνους με τη Μεσαιωνική Θεολογία, όπου όμως η μη ρεαλιστική αντιμετώπιση της πραγματικότητας οδήγησε τον Σχολαστικισμό στην παρακμή. Με την παρακμή του φεουδαρχικού συστήματος και την ανάπτυξη της Υλιστικής φιλοσοφίας ο υποκειμενικός ιδεαλισμός του Μπέρκλεϊ και ο Σκεπτικισμός του Χιουμ αποτελούν αντίδραση στις υλιστικές θεωρίες των Άγγλων φιλοσόφων: Φράνσις Μπέηκον, Τόμας Χομπς κ.α. και του εβραϊκής καταγωγής Ολλανδού Μπαρούχ Σπινόζα. Ο Γερμανικός Ιδεαλισμός του 18ου και 19ου αιώνα με εκφραστές τους Καντ, Φίχτε, Σέλινγκ και Χέγκελ αποτελεί την αντίδραση που ξεσήκωσε η Γαλλική επανάσταση και οι φιλόσοφοι της εποχής Λα Μετρί, Χόλμπαχ, Ντιντερό, Ελβέτιος κ.α. Στο τέλος του 19ου αιώνα και οι αρχές του 20ου επικρατεί ο εμπειριοκριτικισμός του Μαχ και του Αβενάριους που ανανεώνει τη φιλοσοφία του Μπέρκλεϊ.
Εξωτερικοί σύνδεσμοι
Κατηγορία:Δυτική φιλοσοφία  Κατηγορία:Οντολογία
Μέγαρα Συρίας
Σε συριακό τάφο στην πόλη Concordia της βορείου Ιταλίας, ο ερευνητής M. R. Dussaud διάβασε το επίγραμμα: Αυρήλιος Σάμμος και Φιρμίνος νεοφώτιστος Σύροι κώμης Μαγαραταρίχων ώρων Απαμέων ενθάδε κατάκιται. Δηλαδή το επίγραμμα αναφέρει την ύπαρξη χωριού Μαγαρατάριχα, κοντά στην Απάμεια το οποίο ίσως συνδέεται με τα Μέγαρα.
Επιγραφή του Αλεξαμένου
Συμπληρωματική επιγραφή
Στον διπλανό θάλαμο από αυτόν που βρέθηκε η επιγραφή, βρέθηκε και μια δεύτερη γραμμένη στα λατινικά, η οποία αναγράφει Alexamenos fidelis και ερμηνεύεται ως Ο Αλεξάμενος είναι πιστός ή Αλεξάμενος ο Πιστός, και πιθανώς πρόκειται για ανταπόδοση στον χλευασμό του Αλεξάμενου στην πρώτη επιγραφή.
Καλαμαύκα Λασιθίου
Κοινότητα Καλαμαύκας
Συνολικά η κοινότητα έχει 464 κατοίκους.
Ανδρέας Δρουσσάκης Δημήτριος
Ο Ανδρέας Δρουσσάκης Δημήτριος (αγγλικά: Andrea Drussakis Dimitry, Ιανουάριος 1775 - 1 Μαρτίου 1852) ήταν Έλληνας πρόσφυγας, γεννημένος στην Ύδρα, ο οποίος μετανάστευσε στη Νέα Ορλεάνη των ΗΠΑ. Ήταν έμπορος και ήρωας στον Πόλεμο του 1812. Παντρεύτηκε τη Μαρία Σελέστ Ντράγκον μια Κρεολή γυναίκα της Λουιζιάνας, αφρικανικής, γαλλικής και ελληνικής καταγωγής. Πολέμησε στη Μάχη της Νέας Ορλεάνης με τον Υποστράτηγο και μέλλοντα Πρόεδρο Άντριου Τζάκσον. Γιος του ήταν ο συγγραφέας και παιδαγωγός Αλέξανδρος Δημήτριος.
Η ομάδα (ταινία)
Πλοκή
Μπριγκάντα είναι μια ομάδα τεσσάρων φίλων, που μεγάλωσαν μαζί και σχημάτισαν την πιο ισχυρή συμμορία στη Μόσχα. Αρχικά έκανε δουλειές μαζί, αλλά μια μη προγραμματισμένη δολοφονία τους μεταμόρφωσε σε μια συμμορία. Τώρα ζωές τους βρίσκονται σε κίνδυνο και δεν υπάρχει ο δρόμος της επιστροφής.
Εξωτερικοί Σύνδεσμοι
Κατηγορία:Ρωσικές τηλεοπτικές σειρές
Τρίο Στούτζες
350px|thumb|Το Τρίο Στούτζες το 1937:(από αριστερά) Λάρι Φάιν, Κέρλι Χάουαρντ και Μο Χάουαρντ. Το Τρίο Στούτζες (The Three Stooges) ήταν κωμική ομάδα Αμερικανών ηθοποιών που δραστηριοποιήθηκαν μεταξύ 1923 και 1970, οι οποίοι γύρισαν 190 ταινίες μικρού μήκους για την Columbia Pictures, που μεταδίδονταν τακτικά στην τηλεόραση από το 1959 και μετά. Το κύριο χαρακτηριστικό της ομάδας ήταν το παράλογο χιούμορ και η φυσική κωμωδία. Έξι ηθοποιοί υπήρξαν μέλη της ομάδας σε όλη την ιστορία της (με μόνο τρεις ενεργούς σε οποιαδήποτε περίοδο): ο Μο Χάουαρντ και ο Λάρι Φάιν ήταν τα μόνιμα μέλη της σχεδόν 50χρονης καριέρας του Τρίο Στούτζες και επίσης πήραν μέρος κατά σειρά εμφάνισης οι Σεμπ Χάουαρντ, Κάρλι Χάουαρντ, Τζο Μπέσερ και Τζο ΝτεΡίτα.
Sgraffito
Αρ Νουβό
Η διακόσμηση σε προσόψεις γνώρισε ξανά άνθηση γύρω στα 1890 μέχρι το 1915, στα πλαίσια των ρευμάτων της Τέχνης Arts and Crafts, του Ζετσεσιονισμού, και κυρίως της Αρ Νουβό στο Βέλγιο και τη Γαλλία.
Οδός Γιούνγας
Πόλος έλξης
Πολλοί τουρίστες έχουν επισκεφθεί τον δρόμο αυτό - από το 1990 τον έχουν επισκεφθεί γύρω στους 25.000. Επιπλέον υπάρχουν κάποιες ομάδες που κάνουν διαδρομές με ποδήλατα για τους τουρίστες μία εκ των οποίων είναι η Vertigo Biking. Ο παλιός δρόμος έχει γίνει ακόμη πιο δημοφιλής, επειδή εκεί έχει γυριστεί ένα επεισόδιο από το Top Gear  στον 14ο κύκλο  και επίσης εκεί έχει γυριστεί και ο 2ος κύκλος της εκπομπής IRT: Deadliest roads.
Ψυχικό Σερρών
Γεωγραφία - Ιστορία
Το Ψυχικό βρίσκεται στα νοτιοανατολικά της πόλης των Σερρών σε απόσταση 15 χλμ. , ανάμεσα στα χωριά Νέος Σκοπός, Βαλτοτόπι, Μεσοκώμη και επάνω στην επαρχιακή οδό Σερρών - Αμφίπολης. Το παλιό όνομα, επί τουρκοκρατίας, ήταν Βερτσιάνι ή Βερτζιανή ή Βεργιανή και μετονομάστηκε σε Ψυχικό με το ΦΕΚ 7/1927. Μετά τη Μικρασιατική Καταστροφή στο χωριό εγκαταστάθηκαν Έλληνες πρόσφυγες από τους Αγινάτους που βρισκόταν στην περιοχή της Απολλωνιάδας στην περιφέρεια της Προύσας, βορειοδυτικά του Μιχαλητσίου.
Κωνσταντίνος Χρηστομάνος
Βιογραφικά στοιχεία
Σε ηλικία 4 χρονών, το 1871 υπέστη ένα μοιραίο για την αρτιμέλεια και τη γενικότερη υγεία του ατύχημα, καθώς έπεσε από τις σκάλες της ταράτσας - από αμέλεια της υπηρέτριας που τον πρόσεχε - και τραυματίστηκε στη σπονδυλική στήλη. Οι γιατροί της Βιέννης, όπου τον μετέφεραν οι αναστατωμένοι γονείς του, πρότειναν ενός χρόνου ακινησία και γύψο γύρω από το μικρό κορμί του. Αυτή η θεραπεία τελικά δεν έγινε και το παιδί μεγάλωσε υποφέροντας συνεχώς από πόνους και με μόνιμα κυρτωμένη (κύφωση) πλέον τη σπονδυλική του στήλη. Μεγάλωσε, θλιμμένος και αποτραβηγμένος, αντιμετωπίζοντας και την κοροϊδία των συμμαθητών του, που τον φώναζαν “καμπούρη”. Τελικά, εγκατέλειψε το σχολείο και μορφώθηκε με δασκάλους στο σπίτι του.
Τα χρόνια της Βιέννης
Το 1895 όταν παίρνει την αυστριακή υπηκοότητα αναγορεύεται -με τη μεσολάβηση της Αυτοκράτειρας- Βαρόνος και Ιππότης του Τάγματος Φραγκίσκου Ιωσήφ. Το 1895 επίσης εκλέχθηκε λέκτορας στη Φιλοσοφική Σχολή της Βιέννης και καθηγητής Νέων Ελληνικών στο Ινστιτούτο Ανατολικών Γλωσσών. Κατά τη διάρκεια της υπηρεσίας του κοντά στην Αυτοκράτειρα, δημοσιογραφούσε τακτικά στη μεγαλύτερη εφημερίδα της Βιέννης, τη Neue Freie Presse. Το 1896 ο Χρηστομάνος κυκλοφόρησε το βιβλάκι Das Achilles-Schloss auf Corfu (Το Ανάκτορο Αχίλλειο στην Κέρκυρα) το οποίο περιέχει ζωγραφιές και περιγραφές του Αχιλλείου, όπου είχε διαμείνει για λίγες εβδομάδες μαζί με την Αυτοκράτειρα.
Η επιστροφή στην Αθήνα και η Νέα Σκηνή
Η Νέα Σκηνή θα αποτελέσει εφαλτήριο για μία νέα γενιά ηθοποιών (Μήτσος Μυράτ, Τηλέμαχος Λεπενιώτης, Άγγελος Χρυσομάλης, Θεώνη Δρακοπούλου -ακόμα και ο ποιητής Άγγελος Σικελιανός με την αδελφή του Ελένη Πασαγιάννη) με πρωταγωνίστρια τη μεγάλη Κυβέλη, που θα αποτελέσει τη νέα μούσα του Χρηστομάνου. Το ρεπερτόριό του περιλαμβάνει Ίψεν, Τολστόι, Τουργκένιεφ, Ανρί Μπεκ (τους οποίους μεταφράζει ο ίδιος) τους έλληνες Κορομηλά, Άννινο, Καμπύση, Ξενόπουλο κ.ά. Επίσης μεταφράζει και παρουσιάζει για πρώτη φορά τους αρχαίους τραγικούς στη δημοτική (Άλκηστις, Αντιγόνη).
Τελευταία χρόνια
Το 1908 έγραψε τα Τρία φιλιά, δραματικό τρίπρακτο έργο. Το έργο πρωτοπαρουσιάστηκε την ίδια χρονιά από τους διαδόχους του στη Νέα Σκηνή, αλλά ήταν αποτυχία. Επιτυχία έγινε αργότερα, όταν το έπαιξε η Μαρίκα Κοτοπούλη "...που ζωντάνεψε τον κύριο ρόλο με όλη τη δύναμη του ώριμου πια ταλέντου της και δόνησε τη φορτική αλλά και μελωδική του φρασεολογία με τη θέρμη της συναρπαστικής και γοητευτικής της φωνής..." Τον ίδιο χρόνο έγραψε και την Κερένια κούκλα.
Το 1909 έγραψε την τρίπρακτη αθηναϊκή ηθογραφία Κοντορεβυθούλης που ανέβηκε και αυτή από το θίασο της Κοτοπούλη. Η κωμωδία θεωρήθηκε πορνογραφική για τα δεδομένα της εποχής και «μαξιλαρώθηκε» άγρια. Έτσι, από τότε ο Χρηστομάνος εξαφανίστηκε εντελώς από την αθηναϊκή ζωή.
Γκούγκολ
Το Googolplex
Κατηγορία:Αριθμοί δυναμοσειρών
Η Νύχτα με τις Μάσκες (ταινία, 1978)
Moυσική
Έπίσης, κάποια τραγούδια μπορούν να ακουστούν στο έργο. Το ένα από αυτά είναι ένα μη τιτλοφορημένο κομμάτι από το συγκρότημα που είχε κάποτε ο Τζον Κάρπεντερ. Ακούγεται στην σκηνή όπου η Λόρι μπαίνει στο αυτοκίνητο της Άνι για να πάει στο σπίτι του μικρού Τόμι. Το άλλο τραγούδι είναι το Don't Fear The Reaper, από το κλασσικό ροκ συγκρότημα Blue Öyster Cult.
Διαφορετικές εκδοχές
Υπάρχουν μερικές διαφορετικές εκδοχές της Νύχτας Με Τις Μάσκες. Η εκδοχή της ταινίας που διαρκεί 91 λεπτά είναι γνωστή στους περισσότερους φίλους του κινηματογράφου. Όμως υπάρχει μία επεξεργασμένη εκδοχή της, ειδικά για την τηλεόραση που διαρκεί 101 λεπτά, και συμπεριλαμβάνει σκηνές οι οποίες κόπηκαν την τελευταία στιγμή. Αυτή η άκοπη εκδοχή κυκλοφόρησε σε DVD το 2003, με τίτλο Halloween: The Extended Version. To 1998, για την 20ή επέτειο της ταινίας, προστέθηκαν νέοι ήχοι μετά την συμφωνία του Τζον Κάρπεντερ.
Λαγγόνα
Ονοματολογία
Την ίδια ετυμολογία και προέλευση έχει η αγγλική λαϊκή ονομασία του πτηνού pygmy cormorant «πυγμαίος κορμοράνος».
Μεταναστευτική συμπεριφορά
Η λαγγόνα αναπαράγεται σε περιοχές όπου είναι μόνιμο (επιδημητικό) πτηνό καθ’ όλη τη διάρκεια του έτους, κυρίως στο Δέλτα του Δούναβη, στην Ευρώπη, στη Μικρά Ασία και τη Ν. Κασπία Θάλασσα, στην Ασία. Επίσης, έρχεται τα καλοκαίρια ως αναπαραγόμενος επισκέπτης, σχεδόν σε όλες τις περιοχές όπου απαντά, κυρίως όμως στην Ασία σε όλο το βόρειο-βορειοανατολικό φάσμα της κατανομής της. Οι περιοχές διαχείμασης του είδους βρίσκονται, ανάλογα με το γωγραφικό μήκος, νότια των εδαφών αναπαραγωγής. Για παράδειγμα, οι ασιατικοί αναπαραγωγικοί πληθυσμοί στα ανατολικά του φάσματος κατανομής, διαχειμάζουν στο Ιράκ στις όχθες του Τίγρη και του Ευφράτη, ή στις ακτές της Κασπίας Θάλασσας, ενώ οι ευρωπαϊκοί πληθυσμοί κατεβαίνουν στην Ελλάδα και την Τουρκία.
Αναπαραγωγή
Η γέννα πραγματοποιείται άπαξ σε κάθε περίοδο φωλιάσμτος και αποτελείται από (3-) 4 έως 6 (-7), έντονα ελλειπτικά αβγά, διαστάσεων 46,9 Χ 30,5 χιλιοστών. Η επώαση αρχίζει από το 1ο αβγό, πραγματοποιείται και από τους δύο εταίρους και διαρκεί 27-30 ημέρες.
Κατάσταση στην Ελλάδα
δεξιά|μικρογραφία|350px|Λαγγόνες στη [[λίμνη Κερκίνη]] Η λαγγόνα καταγράφηκε να αναπαράγεται στην Ελλάδα, ήδη από το 1967, στην Κερκίνη, την Ισμαρίδα και το Δέλτα του Έβρου, με 120 ζευγάρια. Αργότερα, στη δεκαετία του 1970, η Μικρή Πρέσπα, απετέλεσε τον σημαντικότερο υγροβιότοπο αναπαραγωγής του πτηνού. Επίσης αναπαράγεται στη λίμνη της Καστοριάς, τη λίμνη Πετρών και το Πόρτο Λάγος.
Τιμολέων Αργυρόπουλος
Ο Τιμολέων Αργυρόπουλος (1847 - 1912) ήταν Έλληνας φυσικομαθηματικός καθηγητής πανεπιστημίου.
Βιογραφικά στοιχεία
Γεννήθηκε στην Αθήνα το 1847. Φοίτησε στο Πανεπιστήμιο Αθηνών και αποφοίτησε με διδακτορικό δίπλωμα φυσικής και συνέχισε τις σπουδές του στην Σορβόνη. Επέστρεψε στην Ελλάδα και το 1884 διορίστηκε υφηγητής, το 1987 επίτιμος καθηγητής φυσικής και το 1885 τακτικός καθηγητής στο Πανεπιστήμιο Αθηνών, διαδεχόμενος τον Δημήτριο Στρούμπο.